pythainlp/thai_wikipedia_clean_20230101 huggingface dataset:
แฟร์ดีนันด์ ซโวนีมีร์ ฟอน ฮับส์บูร์ก
อาเซอร์ไบจาน (อิหร่าน)
ซาริตา เชาดูรี
ซาริตา แคเธอรีน หลุยส์ เชาดูรี (; เกิด 18 สิงหาคม พ.ศ. 2509) เป็นนักแสดงหญิงชาวอังกฤษซึ่งมีชื่อเสียงจากการรับบทในภาพยนตร์ที่กำกับโดยมิรา แนร์ เรื่อง "มิสซิสซิบปี" (1992) ในช่วงปลายทศวรรษ 1990 เชาดูรีได้เพิ่มละครของเธอด้วยบทบาทสนับสนุนในภาพยนตร์ระทึกขวัญเรื่อง "อะเพอร์เฟคเมอร์เดอร์" (1998), "3 A.M." (2001) และ "กลอเรีย" (1999) สร้างใหม่โดย John Cassavetes ในปี พ.ศ. 2545 เธอแสดงในเรื่อง "จัสอะคิส" เธอรับบทเป็นเลสเบี้ยนสาวพรหมจารีในเรื่อง "ชีเฮทมี" (2004) ของ สไปก์ ลี และแสดงเป็น Anna Ran ในเรื่อง "ผู้หญิงในสายน้ำ...นิทานลุ้นระทึก" โดย เอ็ม. ไนท์ ชยามาลาน ในปี ค.ศ. 2006 นอกจากนี้เธอยังแสดงเป็น Egeria ใน "" (2015) และร่วมแสดงกับทอม แฮงส์ในภาพยนตร์เรื่อง "อะโฮโลแกรมฟอร์เดอะคิง" ปี ค.ศ. 2016
เจเรมี บ็อบบ์
เจเรมี บ็อบบ์ (; เกิด 13 พฤษภาคม พ.ศ. 2524 ในเมืองดับลิน รัฐโอไฮโอ) เป็นนักแสดงชาวอเมริกันที่เคยแสดงละครเวที, โทรทัศน์และภาพยนตร์ เขาเป็นนักแสดงประจำในละครเรื่อง "โฮสเทจส์" ของซีบีเอส ปี ค.ศ. 2013 รับบทหัวหน้าเจ้าหน้าที่ทำเนียบขาว Quintin Creasy และร่วมแสดงเป็น Herman Barrow ในซีรีส์โทรทัศน์ช่องซินีแมกซ์เรื่อง "เดอะนิค". ในปี ค.ศ. 2014 เขารับบทสตีวี่ในภาพยนตร์ดราม่าอาชญากรรมเรื่อง "เดอะดรอป" ในปี ค.ศ. 2019 บ็อบบ์แสดงในซีรี่ส์เรื่อง "รัสเซียนดอลล์" ของเน็ตฟลิกซ์
เขาเข้าเรียนที่มหาวิทยาลัย Otterbein และได้รับปริญญาศิลปกรรมศาสตร์บัณฑิตในปี พ.ศ. 2546
มาชาอัลลอฮ์
มาชาอัลลอฮ์  เป็นประโยคภาษาอาหรับที่หมายถึง "พระประสงค์ของอัลลอฮ์" และใช้สำหรับการแสดงความยินดี, ความสุข, การสรรเสริญ หรือการขอบคุณต่อเหตุการณ์หรือบุคคลที่ได้รับกล่าวถึง คำนี้ยังเป็นการแสดงออกโดยทั่วไปในโลกมุสลิมเพื่อขอการป้องกันบางสิ่งหรือบางคนจากพระเจ้าให้พ้นจากนัยน์ตาปีศาจ
การใช้แบบอื่น.
"มาชาอัลลอฮ์" สามารถใช้ในการแสดงความยินดีให้บุคคลนั้น ที่เป็นสิ่งเตือนความจำว่า แม้ว่าคนนั้นจะถูกยินดี แต่นั่นมาจากพระประสงค์ของพระเจ้า ในบางวัฒนธรรม ผู้คนอาจพูด "มาชาอัลลอฮ์" ด้วยความเชื่อว่า เป็นสิ่งที่ปกป้องพวกเขาจากความอิจฉา, นัยน์ตาปีศาจ หรือญิน
ชาวคริสต์และกลุ่มอื่น ๆ ใช้คำนี้ในดินแดนที่ปกครองโดยจักรวรรดิออตโตมัน: ชาวเซิร์บ, ชาวบัลแกเรีย, ชาวคริสต์แอลเบเนีย และชาวมาซีโดเนียพูดคำว่า "машала" ("mašala") ที่แปลว่า "งานที่สำเร็จลุล่วง"; และชาวจอร์เจีย, ชาวอาร์มีเนีย, ชาวกรีกพอนติก (ลูกหลานจากประเทศตุรกี), ชาวไซปรัสเชื้อสายกรีก และชาวยิวเซฟาร์ดีบางส่วนก็พูดคำนี้ด้วย
มาร์ทีนี (ค็อกเทล)
มาร์ทีนี  หรือปรากฏทับศัพท์ มาร์ตินี เป็นค็อกเทลที่ประกอบด้วยยิน และ เวอร์มูธ ตกแต่งด้วยมะกอก หรือ เลมอนทวิสต์ มาร์ทีนีเป็นหนึ่งในเครื่องดื่มผสมแอลกอฮอล์ที่เป็นที่รู้จักมากที่สุด เอช แอล เมนช์เกนเรียกขานมาร์ทีนีว่าเป็า "ประดิษฐกรรมเดียวของอเมิรกาที่ประเสริฐเทียบเท่าโคลงซอนนิท" และ อี บี ไวท์ เรียกขานมาร์ทีนีว่าเป็น "น้ำยาอัศจรรย์ (elixir) แห่งความเงียบสงบ (quietude)"
ไม่เกินปี 1922 มาร์ทีนีอยู่ในรูปแบบที่เป็นที่รู้จักกันมากที่สุด ที่ซึ่งเป็นการผสอนดอนดรายยินกับดรายเวอร์มูธ ด้วยอัตราส่วน 2:1 คนในแก้วผสมกับน้ำแข็ง และตบท้ายด้วยส้มหรือบิทเทอส์ ก่อนจะแยกกากและเทใส่แก้วค็อกเทล
Martini (cocktail)
ยุทธการที่โวโรเนซ (ค.ศ. 1942)
ดอนัลด์ คริสป์
ดอนัลด์ วิลเลียม คริสป์ (; 27 กรกฎาคม ค.ศ. 1882 – 25 พฤษภาคม ค.ศ. 1974) เป็นนักแสดง โปรดิวเซอร์ ผู้กำกับ และนักเขียนบทชาวอังกฤษ อาชีพการแสดงของเขาเริ่มตั้งแต่ในช่วงภาพยนตร์เงียบตอนต้นจนถึงคริสต์ทศวรรษ 1960 เขาชนะรางวัลออสการ์ สาขานักแสดงสมทบชายยอดเยี่ยมในปี ค.ศ. 1942 สำหรับการแสดงในภาพยนตร์เรื่อง "ฮาวกรีนวอสมายแวลลีย์"
คริสป์มีดวงดาวอยู่ในฮอลลีวูดวอล์กออฟเฟม เป็นดวงดาวสำหรับภาพยนตร์ใน ค.ศ. 1960 อยู่ที่ 1628 ไวน์สตรีต
โชเซ
โชเซ  เป็นหมู่บ้านที่ตั้งอยู่ในจังหวัดชิบะ ประเทศญี่ปุ่น ณ วันที่ 31 ธันวาคม 2020 หมู่บ้านนี้มีประชากรประมาณ 14,028 คน 6,096 ครัวเรือน ความหนาแน่นประชากร 500 คนต่อตารางกิโลเมตร และมีพื้นที่ทั้งหมด โชเซเป็นเทศบาลที่จัดอยู่ในประเภทหมู่บ้านที่เหลืออยู่เพียงแห่งเดียวในจังหวัดชิบะ
โชเซตั้งอยู่ทางตะวันออกของจังหวัดชิบะ ห่างจากชิบะ เมืองหลวงของจังหวัด ประมาณ 30 กิโลเมตร และห่างจากใจกลางโตเกียวไม่เกิน 60 ถึง 70 กิโลเมตร หมู่บ้านนี้ติดกับมหาสมุทรแปซิฟิก และตั้งอยู่ทางตอนใต้ของที่ราบคูจูกูริ (หาดคูจูกูริ) มีภูมิประเทศเป็นเนินสลับที่ราบและมีลักษณะเป็นลอนคลื่นเล็กน้อย พื้นที่ของหมู่บ้านเต็มไปด้วยหนองน้ำเพื่อการเกษตร และมีแม่น้ำอิจิโนมิยะไหลลงสู่มหาสมุทรแปซิฟิกที่หาดคูจูกูริในหมู่บ้านโชเซ
โชเซมีภูมิอากาศแบบอบอุ่นชื้น (Köppen "Cfa") โดยมีฤดูร้อนที่อบอุ่นและฤดูหนาวที่อากาศเย็นสบายและมีหิมะตกเล็กน้อย อุณหภูมิเฉลี่ยต่อปีในโชเซคือ 15.3 °C ปริมาณน้ำฝนเฉลี่ยต่อปีอยู่ที่ 1683 มิลลิเมตร โดยเดือนกันยายนเป็นเดือนที่ฝนตกชุกที่สุด อุณหภูมิจะสูงสุดโดยเฉลี่ยในเดือนสิงหาคมที่ประมาณ 26.0 °C และต่ำสุดในเดือนมกราคมที่ประมาณ 5.7 °C
จากข้อมูลการสำรวจสำมะโนประชากรของญี่ปุ่น จำนวนประชากรของโชเซได้เพิ่มขึ้นอย่างรวดเร็วมาตั้งแต่ทศวรรษ 1970
เดิมโชเซตั้งอยู่ในแคว้นคาซูซะ ต่อมาได้มีการก่อตั้งหมู่บ้านทากาเนฮงโงะ หมู่บ้านยัตสึมิ และหมู่บ้านอิจิมัตสึ โดยโดยเป็นการจัดตั้งใหม่ในระบบเทศบาลเมื่อวันที่ 1 เมษายน 1889 หมู่บ้านโชเซก่อตั้งขึ้นเมื่อวันที่ 3 พฤศจิกายน 1953 โดยการยุบรวมหมู่บ้านเหล่านี้เข้าด้วยกัน และมีการปรับอาณาเขตเล็กน้อยตรงที่ติดกับเมืองอิจิโนมิยะในปี 1954 และ 1955
โชเซมีการปกครองรูปแบบสภา–นายกเทศมนตรี โดยมีนายกเทศมนตรีที่มาจากการเลือกตั้งโดยตรง และมีสภาประเภทสภาเดี่ยวที่มีสมาชิกจำนวน 15 คน หมู่บ้านโชเซ รวมทั้งเทศบาลอื่นในอำเภอโชเซ ประกอบกันเป็นเขตเลือกตั้งที่ให้สมาชิกสภาจังหวัดชิบะจำนวน 1 คน ในแง่ของการเมืองระดับชาติ หมู่บ้านนี้เป็นส่วนหนึ่งของเขตเลือกตั้งที่ 11 ของจังหวัดชิบะในการเลือกตั้งสภาผู้แทนราษฎรแห่งรัฐสภาญี่ปุ่น
วัชรพล โตมรศักดิ์
วัชรพล โตมรศักดิ์ เป็นสมาชิกสภาผู้แทนราษฎรจังหวัดนครราชสีมา เป็นรองหัวหน้าพรรคชาติพัฒนากล้า และเป็นอดีตเลขาธิการพรรคชาติพัฒนา เขาเป็น ส.ส.แบบแบ่งเขตเพียงคนเดียวของพรรคชาติพัฒนาที่ชนะการเลือกตั้งในปี พ.ศ. 2562
วัชรพล โตมรศักดิ์ เกิดเมื่อวันท่ 4 พฤษภาคม พ.ศ. 2505 สำเร็การศึกษาปริญญาตรี สาขาศิลปศาสตร์ จากสถาบันราชภัฏนครราชสีมา และปริญญาโท รัฐประศาสนศาสตรมหาบัณฑิต (การปกครองท้องถิ่น) จากมหาวิทยาลัยขอนแก่น
วัชรพล โตมรศักดิ์ เริ่มทำงานการเมืองตั้งแต่ปี 2533 เป็นสมาชิกสภาจังหวัด (ส.จ.) 6 สมัย เคยดำรงตำแหน่งรองนายกองค์การบริหารส่วนจังหวัดนครราชสีมา ประธานสภาจังหวัดนครราชสีมา
วัชรพล โตมรศักดิ์ เข้าสู่งานการเมืองระดับชาติโดยการลงสมัครรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 ในนามพรรครวมใจไทยชาติพัฒนา ซึ่งมี พล.อ.เชษฐา ฐานะจาโร เป็นหัวหน้าพรรค ได้รับเลือกตั้งเป็น ส.ส.สมัยแรก ต่อมาในปี 2554 ได้รับเลือกตั้งอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 สังกัดพรรคการเมืองเดิม แต่พรรคเปลี่ยนชื่อเป็นพรรคชาติพัฒนาเพื่อแผ่นดิน
และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาได้รับเลือกตั้งเป็น ส.ส.แบบแบ่งเขตเพียงคนเดียวของพรรคชาติพัฒนา และในปี พ.ศ. 2563 ได้รับเลือกเป็นเลขาธิการพรรค
วัชรพล มีบทบาทในวงการกีฬาโดยรับหน้าที่เป็นผู้จัดการทีมของสโมสรฟุตบอลนครราชสีมา มาสด้า
ชิราโกะ
ชิราโกะ  เป็นเมืองที่ตั้งอยู่ในจังหวัดชิบะ ประเทศญี่ปุ่น ณ วันที่ 1 ธันวาคม 2020 เมืองนี้มีประชากรประมาณ 11,040 คน 4,942 ครัวเรือน ความหนาแน่นประชากร 400 คนต่อตารางกิโลเมตร และมีพื้นที่ทั้งหมด
ชิราโกะมีภูมิอากาศแบบอบอุ่นชื้น (Köppen "Cfa") โดยมีฤดูร้อนที่อบอุ่นและฤดูหนาวที่อากาศเย็นสบายและมีหิมะตกเล็กน้อย อุณหภูมิเฉลี่ยต่อปีในชิราโกะคือ 15.3 °C ปริมาณน้ำฝนเฉลี่ยต่อปีอยู่ที่ 1633 มิลลิเมตร โดยเดือนกันยายนเป็นเดือนที่ฝนตกชุกที่สุด อุณหภูมิจะสูงสุดโดยเฉลี่ยในเดือนสิงหาคมที่ประมาณ 26.0 °C และต่ำสุดในเดือนมกราคมที่ประมาณ 5.6 °C
จากข้อมูลการสำรวจสำมะโนประชากรของญี่ปุ่น จำนวนประชากรของชิราโกะยังคงคงที่ตลอด 100 ปีที่ผ่านมา
พื้นที่ของชิราโกะในปัจจุบันเป็นส่วนหนึ่งของแคว้นโบราณที่ชื่อแคว้นคาซูซะ ซึ่งมีหมู่บ้านชาวประมงจำนวนมากในยุคเอโดะ พื้นที่นี้ถูกรวมเข้ากับอำเภอโชเซหลังจากการปฏิรูปที่ดินในยุคเมจิ หมู่บ้านชิรากาตะได้ก่อตั้งขึ้นเมื่อวันที่ 1 เมษายน 1889 โดยเป็นการจัดตั้งใหม่ในระบบเทศบาล และได้รับการยกฐานะเป็นเมืองเมื่อวันที่ 11 กุมภาพันธ์ 1940 ต่อมาวันที่ 11 กุมภาพันธ์ 1955 เมืองชิรากาตะได้รวมเข้ากับหมู่บ้านข้างเคียง ได้แก่ เซกิ และนาบากิ และประกาศจัดตั้งเป็นเมืองชิราโกะ โดยชื่อนี้นำมาจากชื่อศาลเจ้าชินโตในท้องถิ่นที่ชื่อ ศาลเจ้าชิราโกะ ซึ่งอ้างว่าก่อตั้งขึ้นในยุคเฮอัง
ชิราโกะมีการปกครองรูปแบบสภา–นายกเทศมนตรี โดยมีนายกเทศมนตรีที่มาจากการเลือกตั้งโดยตรง และมีสภาประเภทสภาเดี่ยวที่มีสมาชิกจำนวน 15 คน เมืองชิราโกะ รวมทั้งเทศบาลอื่นในอำเภอโชเซ ประกอบกันเป็นเขตเลือกตั้งที่ให้สมาชิกสภาจังหวัดชิบะจำนวน 1 คน ในแง่ของการเมืองระดับชาติ เมืองนี้เป็นส่วนหนึ่งของเขตเลือกตั้งที่ 11 ของจังหวัดชิบะในการเลือกตั้งสภาผู้แทนราษฎรแห่งรัฐสภาญี่ปุ่น
ชิราโกะไม่มีรถไฟให้บริการ
ดันเจียนซีจ II
ดันเจียนซีจ II  เป็นวิดีโอเกมแอ็กชันเล่นตามบทบาทซึ่งเป็นภาคต่อของ"ดันเจียนซีจ"ใน ค.ศ. 2002 เกมนี้ได้รับการพัฒนาโดยแก๊สเพาเวิร์ดเกมส์และวางจำหน่ายเมื่อวันที่ 16 สิงหาคม ค.ศ. 2005 เรื่องราวเป็นความต่อเนื่องของเค้าเรื่อง"ดันเจียนซีจ" ส่วนภาคเสริมอย่าง""ได้รับการเปิดตัวใน ค.ศ. 2006
รูปแบบการเล่นมุ่งเน้นไปที่ระบบคลาสของระยะประชิด, ระยะไกล, เวทมนตร์ธรรมชาติ และเวทมนตร์ต่อสู้ โดยมีการแนะนำคลาสเพิ่มเติมอีกสองคลาสในภาคเสริมอย่าง "โบรเคนเวิลด์" ผู้เล่นที่ควบคุมตัวเอกพบว่าตัวเองผลัดเปลี่ยนพันธมิตรครั้งหนึ่งเมื่อเพื่อนของพวกเขาที่ชื่อเดรวินถูกฆ่าตายในเนื้อเรื่องหลัก และพยายามเพื่อกำจัดวายร้ายที่ชื่อวัลดิส ผู้เล่นสามารถรับเอ็นพีซีคนใหม่ ที่มีบุคลิกและคุณลักษณะเฉพาะ ซึ่งนำเสนอความลุ่มลึกในรูปแบบการเล่น
เกมดังกล่าวได้รับการตอบรับอย่างดีเมื่อวางจำหน่าย โดยได้รับ 80 คะแนนในเว็บไซต์"เมทาคริติก" และได้รับรางวัล "เกมเล่นตามบทบาทยอดเยี่ยม ค.ศ. 2005" จากนิตยสาร"พีซี เกมเมอร์ ยูเอส"
ไม่เหมือนกับ"ดันเจียนซีจ"ภาคแรก "ดันเจียนซีจ II" มีแนวทางรูปแบบการเล่นที่หลากหลายกว่า ซึ่งภาคต้นตำรับได้ถูกวิพากษ์วิจารณ์ว่าเป็นเกมอัตโนมัติเกินไปและขาดคุณค่าในการเล่นซ้ำ โดยผู้พัฒนาแก๊สเพาเวิร์ดเกมส์ได้ปรับปรุงระบบเก่าให้เป็นระบบที่หลากหลายมากขึ้น ที่รวมเอาองค์ประกอบเพิ่มเติมของกลยุทธ์เข้าด้วยกัน
โดยค่าเริ่มต้น ระบบใหม่จะปิดการต่อสู้อัตโนมัติของเกมดั้งเดิมส่วนใหญ่ และกำหนดให้ผู้เล่นคลิกหนึ่งครั้งสำหรับการโจมตีแต่ละครั้งของตัวละครที่เลือก สำหรับผู้เล่นที่ชื่นชอบระบบการต่อสู้ของเวอร์ชันก่อน ระบบใหม่สามารถทำให้มีพฤติกรรมที่ชอบมากกว่า การคลิกที่มอนสเตอร์และกดปุ่มขวาของเมาส์ค้างไว้จะทำให้ตัวละครโจมตีอย่างต่อเนื่องจนกว่ามอนสเตอร์ดังกล่าวจะตาย นอกจากนี้ มีตัวเลือกที่ช่วยให้ตัวละครของผู้เล่นสามารถป้องกันตัวเองโดยอัตโนมัติ และ/หรือโจมตีเป้าหมายต่อไปโดยอัตโนมัติเหมือนกับในระบบเก่า
ใน"ดันเจียนซีจ"ภาคแรก ตัวละครพิเศษทั้งสี่ (หรือที่เรียกว่าคลาส) แตกต่างกันเฉพาะในไอเทมและคาถาที่พวกเขาได้รับอนุญาตให้ใช้ ส่วนใน"ดันเจียนซีจ II" แต่ละความสามารถพิเศษ (ระยะประชิด, ระยะไกล, เวทมนตร์ธรรมชาติ, เวทมนตร์ต่อสู้) ได้มีชุดทักษะเฉพาะตัวที่กำหนดจุดแข็งเฉพาะของตัวละคร ตัวอย่างเช่น ตัวละครที่เน้นระยะประชิดสามารถใช้โล่ปกป้องพันธมิตรได้ดีกว่า หรือพัฒนาทักษะการใช้อาวุธสองมือเพื่อโจมตีคู่ต่อสู้ได้อย่างมีประสิทธิภาพมากกว่า เช่นเดียวกับในเกมภาคแรก การทำมัลติคลาส (กระจายประสบการณ์และทักษะให้มากกว่าหนึ่งคลาส) สามารถทำได้ แต่ควรทำด้วยความระมัดระวัง ทั้งนี้ ทักษะการเรียนรู้ของตัวละครในหลาย ๆ ด้านหากมากเกินไป อาจพบว่าพวกเขาเหล่านั้นแผ่วลง และไม่สามารถทำหน้าที่ใด ๆ ได้อย่างมีประสิทธิภาพ
ในภาคเสริมสำหรับ"ดันเจียนซีจ II" ซึ่งคือ "โบรเคนเวิลด์" ได้มีการแนะนำคลาสตัวละครใหม่สองคลาส คลาสเหล่านี้เป็นตัวละครมัลติคลาส ได้แก่ หมัดศิลาเป็นมัลติคลาสของระยะประชิดกับเวทมนตร์ธรรมชาติ และนักฆ่าเลือดเป็นมัลติคลาสของระยะไกลกับเวทมนตร์ต่อสู้ คลาสใหม่เหล่านี้ได้รับผังทักษะเฉพาะของตนเองนอกเหนือจากคลาสอื่น ๆ ซึ่งช่วยให้พวกเขาสามารถทำมัลติคลาสได้ง่ายขึ้นโดยไม่เสียเปรียบมากนัก ตัวอย่างเช่น หมัดศิลาสามารถทำให้เกิดแผ่นดินไหวขนาดเล็กเมื่อทำการโจมตี เพื่อสร้างความเสียหายของตัวละครระยะประชิดล้วน ๆ ต่อไป และนักฆ่าเลือดสามารถทำให้เป้าหมายเลือดออก เพื่อความเสียหายของตัวละครระยะไกลล้วน ๆ ต่อไป (เนื่องจากมัลติคลาสของพวกเขา พวกเขาไม่สามารถอัปเกรดอาวุธได้บ่อยนัก และอาจจะอ่อนแอกว่าในการต่อสู้)
การเปลี่ยนแปลงอีกประการใน"ดันเจียนซีจ II" คือการเพิ่มระบบฮีโรเพาเวอส์ ซึ่งพลังคือความสามารถพิเศษที่ตัวละครสามารถใช้ได้เมื่อการโจมตีปกติไม่เพียงพอ พวกเขารวมความสามารถ เช่น อยู่ยงคงกระพันสำหรับทั้งคณะ และพลังในการเรียกสายฟ้าที่สร้างความเสียหายให้แก่ศัตรูทั้งหมดในพื้นที่ โดยพวกเขาจะได้รับเมื่อทักษะบางอย่างได้รับการฝึกฝนในระดับหนึ่ง พลังแต่ละแบบมี 3 เลเวล โดยแต่ละเลเวลต้องใช้ค่าทักษะมากขึ้นจึงจะได้รับ รวมถึงพลังจะเพิ่มขึ้นตามเลเวลของตัวละคร
เช่นเดียวกับภาคก่อน "ดันเจียนซีจ II" เป็นเกมเล่นตามบทบาทซึ่งยึดคณะเป็นหลัก ผู้เล่นสามารถมีตัวละครได้สูงสุดสี่ตัวในคณะภายใต้การตั้งค่าความยากระดับแรก (ทหารรับจ้าง), ตัวละครห้าตัวในระดับความยากทหารผ่านศึก และหกตัวในระดับความยากขั้นสูงสุด นอกเหนือจากความสามารถในการสรรหาตัวละครที่ผู้เล่นไม่ได้ควบคุม (NPC) ที่ทำหน้าที่เหมือนกับตัวละครของผู้เล่นเองแล้ว ผู้เล่นยังสามารถซื้อสัตว์เลี้ยงที่เติบโตหลังจากที่ได้รับไอเทม อย่างไรก็ตาม ไม่เหมือนภาคก่อน ซึ่งตัวละครที่ผู้เล่นไม่ได้ควบคุมที่ได้รับการว่าจ้างมีบุคลิกเฉพาะตัว และสามารถพูดคุยกับผู้เล่นและคนอื่น ๆ ได้ในบางจุดในเกม โดยพวกเขายังมีภารกิจส่วนตัวอีกด้วย ทั้งนี้ สัตว์เลี้ยงเริ่มต้นด้วยการโจมตีปกติ (และเวทมนตร์ หากมี) โดยได้รับพลังเมื่อเติบโตถึงเลเวลสาม และสุดท้ายจะได้รับการปลดปล่อยเมื่อโตเต็มวัย ส่วนการปล่อยออราพิเศษเฉพาะสัตว์เลี้ยงให้ผลประโยชน์แก่ตัวละครที่เป็นมิตรภายในขอบเขต (เช่น การฟื้นฟูพลังเวทมนตร์ที่เพิ่มขึ้น)
ระบบเวทมนตร์ใน"ดันเจียนซีจ II" นั้นส่วนใหญ่ไม่เปลี่ยนแปลง นักเวทต่อสู้และนักเวทยังคงสามารถเข้าถึงสายคำเสกที่แยกจากกันเพื่อเพิ่มพลังตามเลเวลของตัวละคร อย่างไรก็ตาม เวทมนตร์ต่อสู้และเวทมนตร์ธรรมชาตินั้นแตกต่างกันมากกว่าใน"ดันเจียนซีจ"ภาคแรก โดยเวทมนตร์ต่อสู้มุ่งเน้นไปที่การสร้างความเสียหายจำนวนมหาศาลและทำให้ศัตรูอ่อนแอลงด้วยคำสาป ในขณะที่เวทมนตร์ธรรมชาติจะเน้นไปที่การรักษา, การอัญเชิญ และเสริมความแข็งแกร่งให้สมาชิกในคณะด้วยการโอบล้อมและร่ายมนตร์พิโรธ
คณะถูกจำกัดให้บัฟสูงสุดสองบัฟพร้อมกัน ซึ่งคาถาของสัตว์เลี้ยงนับรวมในการจำกัดบัฟนี้ แต่ไม่มีการปล่อยพวกมัน (ดูด้านบน) ส่วนคาถาเสริมประสิทธิภาพอาวุธที่ใช้โดยตัวละครฟิสต์ออฟสโตนและบลัดอัสแซสซินที่นำมาใช้ในภาคเสริม จะไม่นับรวมในขีดจำกัดนี้ อนึ่ง ศัตรูแต่ละตัวสามารถมีดีบัฟได้ครั้งละหนึ่งดีบัฟเท่านั้น ซึ่งผลกระทบด้านลบทั้งหมดจะนับรวมในขีดจำกัดนี้ รวมทั้งคำสาปและทำให้มึน
ระบบ "เกมโอเวอร์" ของ"ดันเจียนซีจ II" นั้นคล้ายกับเกมเล่นตามบทบาทอื่น ๆ เมื่อตัวละครสูญเสียพลังชีวิตเพียงพอ พวกเขามักจะเข้าสู่สภาวะหมดสติ ซึ่งตัวละครล้มลงกับพื้น, ไม่สามารถเคลื่อนไหวได้ และต้องรอจนกว่าพลังชีวิตของพวกเขาจะค่อย ๆ ฟื้นคืนขึ้นมาใหม่เอง หรือรอการหายจากเวทมนตร์จากตัวละครอื่น หากตัวละครถูกศัตรูโจมตีอย่างแรงพอ หรือหากศัตรูยังคงโจมตีตัวละครที่หมดสติอย่างต่อเนื่อง ตัวละครนั้นอาจถูกฆ่าตายในที่สุด เมื่อความตายเกิดขึ้น ตัวละครจะไม่สามารถรับการรักษาได้อีกต่อไป และต้องฟื้นคืนชีพโดยตัวละครอื่น หรือโดยผู้ปลุกชีพซากศพ ซึ่งเป็นตัวละครที่ผู้เล่นไม่ได้ควบคุมในเมือง หากคณะถูกเข่นฆ่า ก็อาจเลือกที่จะเกิดใหม่อีกครั้งในเมืองโดยไม่ต้องใช้เครื่องมือ ซึ่งเครื่องมือของพวกเขาถูกทิ้งไว้บนศพ จากนั้น คณะดังกล่าวจะต้องหาวิธีที่จะนำเครื่องมือที่ตกหล่นกลับมา ไม่ว่าจะโดยการกลับไปหาศพของตัวละครดังกล่าว หรือโดยการเรียกตัวละครที่ผู้เล่นไม่ได้ควบคุมอย่างผู้ปลุกชีพซากศพสำหรับค่าใช้จ่ายทางการเงิน
"ดันเจียนซีจ II" รองรับการเล่นเกมแบบร่วมมือกันหลายผู้เล่นผ่านแลน, อินเทอร์เน็ต และเครือข่ายเกมสปาย ผู้เล่นหลายคนสามารถร่วมมือกันในคณะที่แยกจากกันแต่เป็นพันธมิตร โดยมีการจำกัดตัวละครทั้งหมดแปดตัว แม้ว่าจะมีเพียงสี่ตัวเท่านั้นที่สามารถควบคุมโดยผู้เล่นได้ สัตว์เลี้ยงที่ถูกจัดซื้อจะนับรวมในขีดจำกัดนี้ แต่สิ่งมีชีวิตที่อัญเชิญ (จากคาถา) ไม่นับเช่นนั้น เกมนี้มีโหมด "แบบดั้งเดิม" (old school) ที่ไม่รองรับในโหมดหลายผู้เล่น ซึ่งอนุญาตให้ผู้เล่นสูงสุดแปดคนเล่นพร้อมกันได้ หากต้องการเปิดใช้งานสิ่งนี้ ให้เพิ่ม "oldschool=true" (โดยไม่ใส่เครื่องหมายคำพูด) ลงในบรรทัดคำสั่งหรือไฟล์ .ini
สำหรับการเล่นผ่านแลนและอินเทอร์เน็ต เกมที่บันทึกไว้จะได้รับการเก็บไว้ในคอมพิวเตอร์ของผู้เล่นเอง ส่วนสำหรับการเล่นเกมสปาย เกมและตัวละครที่บันทึกไว้จะได้รับการเก็บไว้ในเซิร์ฟเวอร์ของเกมสปาย โดยสภาพแวดล้อมของเกมสปายจำกัดจำนวนการโกงออนไลน์ที่อาจเกิดขึ้นได้ แต่ในช่วงเบตาช่วงปลาย ความเป็นไปได้ยังคงมีอยู่ รวมทั้งสามารถดาวน์โหลดตัวละครเกมสปายจากเซิร์ฟเวอร์เกมสปายไปยังคอมพิวเตอร์ของผู้เล่น ซึ่งสามารถใช้กับอินเทอร์เน็ต, แลน และเกมแบบผู้เล่นเดี่ยวได้ ส่วนสิ่งที่ตรงกันข้ามไม่เป็นความจริงคือ: ตัวละครเกมสปายสามารถสร้างและปรับเลเวลได้ในเครือข่ายเกมสปายเท่านั้น ซึ่งเครือข่ายจีเอสพยายามสนับสนุนเฉพาะเกมต้นฉบับเท่านั้น กอปปีที่ไม่มีลิขสิทธิ์จะถูกบล็อกหากไม่สามารถจำลองซีดี-คีย์ ส่วนการเล่นออนไลน์อาจไม่สามารถเล่นได้ด้วยเกมมือสองเช่นกัน และ"ดันเจียนซีจ II" เวอร์ชันสตีมไม่รองรับฟังก์ชันหลายผู้เล่น
เกมเริ่มต้นด้วยตัวเอกที่ผู้เล่นควบคุมและเพื่อนของพวกเขา เดรวิน ซึ่งทำหน้าที่เป็นทหารรับจ้างในกองทัพของวัลดิส ขุนศึกที่ปรับตัวให้เข้ากับเผ่าพันธุ์ของพ่อมดแห่งความมืดและกวัดแกว่งดาบเวทมนตร์แห่งซารามอธ ตัวละครของผู้เล่นและเดรวินได้รับคำสั่งให้ยึดวิหารที่นางไม้ถือครอง อย่างไรก็ตาม หลังจากที่ยึดวิหารได้แล้ว วัลดิสก็โจมตีพวกทหารรับจ้าง ซึ่งเดรวินถูกฆ่าตาย และตัวละครของผู้เล่นก็หมดสติไป
ต่อมา ตัวละครของผู้เล่นฟื้นคืนสติในการดูแลของเหล่านางไม้ ซึ่งแทนที่จะประหารชีวิต พวกนางไม้ยอมให้ผู้เล่นได้รับอิสรภาพโดยช่วยพวกเขาในการทำสงครามกับวัลดิส หลังจากที่ตัวเอกได้รับอิสรภาพ พวกเขาค้นพบว่าพวกเขาติดเชื้อโรคระบาด โรคลึกลับที่สร้างขึ้นโดยพ่อมดแห่งความมืดที่ผลักดันให้เหยื่อเข้าสู่ภาวะวิกลจริต ครั้นหลังจากรักษาด้วยน้ำจากเทวสถานเอลเวน พวกเขาก็กลับบ้านเกิด
ระหว่างทางกลับบ้าน ตัวละครของผู้เล่นได้ช่วยชีวิตชายชราคนหนึ่งจากนางไม้ที่เป็นโรคระบาดบ้า ชายชราบรรยายเหตุการณ์ที่เรียกว่ามหากลียุค ซึ่งเกิดขึ้นเมื่อดาบแห่งซารามอธที่วัลดิสถืออยู่ กระทบกับโล่เวทมนตร์ที่เรียกว่าโล่แห่งอาซูไน โดยการทำให้โล่แตกออกเป็นเสี่ยง ๆ ทำให้เกิดภัยพิบัติที่สิ้นสุดยุคแรก วัลดิสหวังว่าจะทำให้เกิดหายนะอีกครั้งด้วยการรวบรวมชิ้นส่วนของโล่แห่งอาซูไนเพื่อที่เขาจะได้ทำลายมันอีกครั้ง ชายชราอธิบายถึงโรคระบาด โดยบอกว่ามันเกิดจากคริสตัลที่สร้างขึ้นระหว่างมหากลียุคที่อนุญาตให้วิญญาณของกองทัพของซารามอธครอบครองสิ่งมีชีวิต
หลังจากที่ตัวละครของผู้เล่นกลับบ้าน พวกเขาเริ่มรวบรวมชิ้นส่วนของโล่เพื่อปะทะกับวัลดิส หลังจากที่พวกเขารวบรวมชิ้นส่วนทั้งหมดแล้ว พวกเขาก็นำพวกมันไปยังอกัลลันยักษ์ เพื่อที่พวกเขาจะได้สร้างโล่ขึ้นใหม่ เมื่อพวกเขาหลอมใหม่ พวกเขาวางเหรียญใหญ่ไว้ตรงกลางเพื่อเพิ่มความทนทาน เหรียญใหญ่นี้เคยสวมใส่โดยเดรวิน ซึ่งเขามอบมันให้แก่ตัวละครของผู้เล่นก่อนที่เขาจะเสียชีวิต
ด้วยการสร้างโล่ขึ้นใหม่ ตัวละครของผู้เล่นจะเดินทางไปยังฐานที่มั่นของวัลดิส ที่รู้จักกันในชื่อเขาแห่งซารามอธ โล่ดังกล่าวปกป้องพวกเขาจากพ่อมดแห่งความมืด แต่การรบกับวัลดิสนั้นพิสูจน์ได้ว่าเป็นภาวะจนมุม จนกระทั่งมีชายชราปรากฏตัวและได้รับโล่จากตัวละครของผู้เล่น เขามอบโล่ให้วัลดิส โดยเผยให้เห็นว่าเขาคือพ่อมดแห่งความมืด ซึ่งวัลดิสพยายามทำลายโล่ด้วยดาบแห่งซารามอธ แต่เมื่อเขาโจมตีโล่ ดาบของเขาก็แตกเป็นเสี่ยงแทน แล้ววัลดิสและตัวละครของผู้เล่นเริ่มการปะทะอีกครั้ง โดยที่วัลดิสถูกสังหาร
"โบรเคนเวิลด์".
บริษัททูเค เกมส์ ได้เปิดตัว"ดันเจียนซีจ II: โบรเคนเวิลด์" ในเดือนกันยายน ค.ศ. 2006 ภาคเสริมดังกล่าวจะแนะนำคุณสมบัติหลายอย่าง รวมถึงปฏิบัติการ (การศึก) เพิ่มเติม, คลาสลูกผสมสองคลาสตามคลาสที่มีอยู่, คนแคระในฐานะเผ่าพันธุ์ที่สามารถเล่นได้, "ตำรับ" ที่อิงตามมนต์เสน่ห์, สัตว์เลี้ยงสองแบบที่สามารถซื้อได้ในเมืองหลักของ ได้แก่ แกะบรรทุก (Pack Ram) และสัตว์อสูร (Kohl Beast) ตลอดจนบรรดาไอเทมข้ามฝั่งของเพลย์สเตชัน พอร์เทเบิล เพื่อโปรโมต และใช้ร่วมกับ""
"ดีลักซ์อิดิชัน".
"ดันเจียนซีจ II: ดีลักซ์อิดิชัน" เป็นชุดสะสมพิเศษที่รวม"ดันเจียนซีจ II" ดั้งเดิม, ภาคเสริมอย่าง"โบรเคนเวิลด์" และไอเทมสะสมจำนวนมาก ซึ่งประกอบไปด้วยแผนที่, ภาพบุคคล, วอลเปเปอร์ และไฟล์วิดีโอ "การสร้าง"ดันเจียนซีจ II"" ในซีดี-รอม โดยได้รับการเปิดตัวเมื่อวันที่ 23 ตุลาคม ค.ศ. 2006
เกมดังกล่าวได้รับการวิจารณ์ซึ่งเป็นที่นิยมโดยทั่วไปจากบทวิจารณ์ของนักวิจารณ์ 51 คน โดยให้ 80 คะแนนในเว็บไซต์"เมทาคริติก"
"ดันเจียนซีจ II" ได้รับรางวัล "เกมเล่นตามบทบาทยอดเยี่ยม ค.ศ. 2005" จากนิตยสาร"พีซี เกมเมอร์ ยูเอส" โดยเกรก เวเดอร์แมน แห่งนิตยสารดังกล่าวเรียกเกมนี้ว่า "ภาคต่อที่หายากซึ่งอยู่เหนือกว่าภาคก่อนในทุกด้าน"
ส่วนเว็บไซต์"เกมสปอต"กล่าวว่า ""ดันเจียนซีจ II" เป็นความพยายามอย่างแข็งขันที่สามารถปรับปรุงเกมภาคแรก เพื่อส่งมอบการแฮกดันเจียนที่ใช้เวลานานและหนักหน่วงในการต่อสู้ ซึ่งจะทำให้แฟน ๆ ของเกมประเภทนี้พอใจอย่างแน่นอน"
Platycodon grandiflorus เป็นไม้ดอกล้มลุกหลายปีชนิดหนึ่งในวงศ์พระจันทร์ครึ่งซีก (Campanulaceae) และเป็นสมาชิกเพียงชนิดเดียวของสกุล "Platycodon" มีถิ่นกำเนิดในเอเชียตะวันออก (จีน เกาหลี ญี่ปุ่น และภาคตะวันออกไกลของรัสเซีย)
"Platycodon grandiflorus" เป็นพืชหลายปีที่พบทั่วไปในภูเขาและท้องทุ่ง มีความสูงได้ถึง 60 เซนติเมตร ใบเป็นแบบใบเดี่ยวเรียงสลับ สีเขียวเข้ม ขอบใบเป็นจักฟันเลื่อย ดอกมีสีม่วงอมน้ำเงินหรือสีขาว ออกเป็นดอกเดี่ยวหรือเป็นช่อในช่วงปลายฤดูร้อน ลักษณะเด่นของไม้ดอกชนิดนี้คือตาดอกจะพองตัวเหมือนบัลลูนก่อนที่จะบานออกเต็มที่ โคนกลีบดอกทั้งห้าเชื่อมกันตรงฐานทรงระฆัง
ในเกาหลี ต้นและรากของ "Platycodon grandiflorus" เรียกว่า "โทราจี"  รากไม่ว่าสดหรือแห้งเป็นผักเครื่องเคียงอาหารเกาหลีที่พบบ่อยที่สุดอย่างหนึ่ง นอกจากนี้ยังเป็นหนึ่งในส่วนผสมที่พบบ่อยที่สุดในพีบิมบับ (บางครั้งมีการหุงข้าวกับรากของ "Platycodon grandiflorus" เพื่อทำ "โทราจีบับ") การเตรียมรากเป็นอาหารมักทำด้วยการแช่น้ำ ถูกับเกลือสมุทรเม็ดหยาบ และล้างน้ำอีกหลายครั้งซึ่งจะช่วยลดความขมฝาดลงได้ นอกจากนี้ รากของ "Platycodon grandiflorus" ยังใช้ทำของหวาน น้ำเชื่อมสำหรับเติมในน้ำชา และดองเหล้าเป็นต้น
Platycodon
Malus spectabilis
Malus spectabilis เป็นไม้ต้นชนิดหนึ่งในสกุลแอปเปิล ("Malus") ในวงศ์กุหลาบ (Rosaceae) ออกดอกสีขาวหรือสีชมพูขึ้นอยู่กับพันธุ์ ผลมีสีเหลือง เป็นพืชถิ่นเดียวในจีน โดยมีถิ่นกำเนิดบริเวณมณฑลชิงไห่, ฉ่านซี, เสฉวน, ยูนนาน, เจ้อเจียง, เจียงซู, ชานตง, เหอเป่ย์ และเหลียวหนิง นิยมปลูกเป็นไม้ประดับโดยเฉพาะในจีน
แม่น้ำดำ
แม่น้ำดำ  หรือที่ในช่วงต้นน้ำเรียกว่า แม่น้ำหลี่เซียน  เป็นแม่น้ำในภาคใต้ของประเทศจีนและภาคตะวันตกเฉียงเหนือของประเทศเวียดนาม และเป็นหนึ่งในลำน้ำสาขาที่สำคัญที่สุดของแม่น้ำแดง
แม่น้ำดำมีต้นน้ำอยู่ในมณฑลยูนนานของจีน ไหลไปทางทิศตะวันออกเฉียงใต้เข้าเขตเวียดนาม ผ่านจังหวัดลายเจิว (บางช่วงเป็นพรมแดนกับจังหวัดเดี่ยนเบียน), เซินลา และฮหว่าบิ่ญ ก่อนไหลลงสู่แม่น้ำแดงในเขตอำเภอตามนง จังหวัดฟู้เถาะ (ใกล้กับเมืองเหวียตจี่) นอกจากนี้ยังเป็นส่วนหนึ่งของพรมแดนระหว่างจังหวัดฟู้เถาะกับกรุงฮานอย มีความยาวทั้งสิ้นประมาณ 910 กิโลเมตร ในปัจจุบันมีการสร้างเขื่อนไฟฟ้าพลังน้ำหลายเขื่อนที่แม่น้ำสายนี้ทั้งในจีนและเวียดนาม
Black River (Asia)
โรงเรียนนครหลวง (อุดมรัชต์วิทยา)
วัดดำเร็ยซอ
ดล เหตระกูล
ดล เหตระกูล เป็นนักการเมืองชาวไทย เป็นรองหัวหน้าพรรคชาติพัฒนากล้า สมาชิกสภาผู้แทนราษฎรแบบบัญชีรายชื่อ และเป็นอดีตเลขาธิการพรรคชาติพัฒนา
ดล เหตระกูล เกิดเมื่อวันที่ 16 พฤศจิกายน พ.ศ. 2523 เป็นบุตรของนายประชา เหตระกูล กับ ดร.ปรียาพร เหตระกูล เจ้าของธุรกิจหนังสือพิมพ์เดลินิวส์ มีพี่น้อง 3 คน คือ ดอม เหตระกูล ดล เหตระกูล และแดน เหตระกูล สำเร็จการศึกษาระดับปริญญาตรี ศิลปศาสตรบัณฑิต (การบริหารธุรกิจ) จากมหาวิทยาลัยมหิดล
ดล เหตระกูล เป็นนักธุรกิจชาวไทย เคยดำรงตำแหน่งเป็นประธานเจ้าหน้าที่บริหาร IRCP ต่อมาได้เข้าร่วมทำงานการเมืองกับพรรคชาติพัฒนา ดำรงตำแหน่งเลขาธิการพรรค ปัจจุบันเป็นรองหัวหน้าพรรคชาติพัฒนากล้า
ตำแหน่งทางการเมือง เคยได้รับการแต่งตั้งเป็นที่ปรึกษารัฐมนตรีช่วยว่าการกระทรวงสาธารณสุข (นายอนุทิน ชาญวีรกูล) ในปี 2547
ที่ปรึกษารัฐมนตรีว่าการกระทรวงอุตสาหกรรม (นายประเสริฐ บุญชัยสุข) ในปี 2555
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 ได้รับเลือกตั้งเป็น ส.ส.แบบบัญชีรายชื่อ ลำดับที่ 2 ของพรรคชาติพัฒนา และเขาได้ทำหน้าที่ในคณะกรรมาธิการป้องกันและปราบปรามการทุจริตและประพฤติมิชอบ สภาผู้แทนราษฎร ต่อมาได้ลาออกจากหน้าที่ดังกล่าว
โรงเรียนเชียงกลาง (ประชาพัฒนา)
อำเภอฮุฟาช
ฮุฟาช  เป็นอำเภอของเขตผู้ว่าการอัลมะฮ์วีต ประเทศเยเมน ณ พ.ศ. 2546 อำเภอนี้มีประชากร 37,884 คน
ฮานาวะ
ฮานาวะ  เป็นนักร้องและนักแสดงตลกชาวญี่ปุ่นที่เติบโตในเมืองซางะ เขามีชื่อเสียงจากเพลงตลกเกี่ยวกับจังหวัดซางะและความแปลกประหลาดในจังหวัดนี้
คาโพ
คาโพ  หรือ ผู้ทำหน้าที่คุมนักโทษ  เป็นนักโทษในค่ายกักกันนาซีซึ่งเวรยามเอสเอสได้มอบหมายหน้าที่ให้กำกับดูแลการใช้แรงงานทาสหรือปฏิบัติภารกิจบริหารอย่างอื่น
ระบบนี้มีอีกชื่อว่า "การปกครองตนเองของนักโทษ" ซึ่งลดค่าใช้จ่ายเนื่องจากค่ายต้องใช้กำลังคนเอสเอสน้อยลง ระบบนี้ออกแบบมาเพื่อหันผู้เสียหายเข้าหากันเอง เพราะคาโพต้องรับหน้าเพื่อนนักโทษด้วยกันเพื่อรักษาไว้ซึ่งความโปรดปรานของผู้คุมเอสเอสอีกทอดหนึ่ง หากปรากฏว่าคาโพทอดทิ้งหน้าที่แล้ว ก็จะถูกลดสถานภาพกลับไปเป็นนักโทษปกติและอยู่ภายใต้คาโพคนอื่นอีกที คาโพหลายคนถูกเกณฑ์มาจากแก๊งอาชญากรรุนแรงมากกว่านักโทษการเมือง ศาสนาและเชื้อชาติที่มีจำนวนมากกว่า โดยผู้ต้องโทษอาญาเช่นนี้ขึ้นชื่อเรื่องความป่าเถื่อนต่อนักโทษคนอื่น โดยเอสเอสยอมรับความป่าเถื่อนเช่นนี้และเป็นส่วนสำคัญของระบบค่าย
คาโพไม่ต้องถูกล่วงละเมิดทางกายและใช้แรงงานหนัก หากว่าสามารถปฏิบัติหน้าที่ได้จนเอสเอสพอใจ นอกจากนี้ยังมีเอกสิทธิ์บางอย่าง เช่น ได้สวมเสื้อผ้าพลเรือนและมีห้องส่วนตัว
หลังสงครามโลกครั้งที่สองยุติ คำนี้กลายเป็นคำดูหมิ่น ซึ่งตามหนังสือพิมพ์ "เดอะจิวอิชโครนิเคิล" ระบุว่าเป็น "คำดูหมิ่นเลวที่สุดที่ยิวใช้ด่ากันเอง"
คาโป
ฮานาวะ โฮกิอิจิ
ฮานาวะ โฮกิอิจิ (; 23 มิถุนายน ค.ศ. 1746 – 7 ตุลาคม ค.ศ. 1821) เป็นนักวิชาการที่พิการทางสายตาและพระสงฆ์ชาวญี่ปุ่นที่มีชื่อเสียงในยุคเอโดะ
โฮกิอิจิตาบอดตอนอายุ 5 ขวบ เขาเรียนรู้วิชาประวัติศาสตร์ วรรณกรรม วิทยาศาสตร์การแพทย์ และนิติศาสตร์จากผู้เชี่ยวชาญหลายคน หนึ่งในนั้นคือ คาโมะ โนะ มาบูจิ โฮกิอิจิแต่งหนังสือ "กุนโชะ รูอิจู" (群書類従 หนังสือรวบรวมเอกสารเก่า)
ใน ค.ศ. 1937 เฮเลน เคลเลอร์มาที่ประเทศญี่ปุ่นและเยี่ยมบ้านอนุสรณ์ของโฮกิอิจิ เธอกล่าวว่า "ตอนที่ฉันยังเป็นเด็ก แม่ฉันบอกว่าฉันควรเอาคุณฮานาวะเป็นแบบอย่าง การที่ได้มาเยี่ยมชมสถานที่แห่งนี้และได้สัมผัสรูปปั้นของเขาเป็นเหตุการณ์ที่สำคัญที่สุดระหว่างการเดินทางไปญี่ปุ่นครั้งนี้ โต๊ะทำงานที่ใช้จนเก่าและรูปปั้นที่มองลงมาได้มาจากความเอาใจใส่จากเขา ฉันเชื่อว่าชื่อของเขาจะตกทอดจากรุ่นสู่รุ่นเหมือนสายน้ำ
อำเภออัลอัรช์
อัลอัรช์  เป็นอำเภอของเขตผู้ว่าการอัลบัยฎออ์ ประเทศเยเมน ณ พ.ศ. 2546 อำเภอนี้มีประชากร 45,773 คน
แฟร็กทัลแอฟริกา